Ρασάντ αλ Αλιμί

Ο Ρασάντ Μουχάμαντ αλ-Αλίμι (Rashad Muhammad al-Alimi, · γεννημένος στις 15 Ιανουαρίου 1954) είναι Υεμενίτης πολιτικός και πρόεδρος του Προεδρικού Ηγετικού Συμβουλίου από τον Απρίλιο του 2022.

 Πρώτα χρόνια και εκπαίδευση 
Ο Ρασάντ αλ-Αλίμι γεννήθηκε στις 15 Ιανουαρίου 1954, στο Αλ-Αλούμ, ένα χωριό στο Κυβερνείο Ταΐζ, και είναι γιος του δικαστή Μοχάμεντ μπεν Αλί αλ-Αλίμι. Αποφοίτησε από το Λύκειο Γκαμάλ Άμπντελ Νάσερ στη Σαναά το 1969. Στη συνέχεια έλαβε πτυχίο στις στρατιωτικές επιστήμες από την Αστυνομική Ακαδημία του Κουβέιτ το 1975, και ένα ακόμη πανεπιστημιακό πτυχίο στις τέχνες από το Πανεπιστήμιο της Σαναά το 1977. Ακολούθως, απέκτησε μεταπτυχιακό και διδακτορικό στην Κοινωνιολογία από το Πανεπιστήμιο Άιν Σαμς στην Αίγυπτο μεταξύ 1984 και 1988.

 Σταδιοδρομία 
Ως μέλος του Γενικού Λαϊκού Κογκρέσου, διετέλεσε υπουργός Εσωτερικών]από το 2001 έως το 2008. Στη συνέχεια έγινε Πρόεδρος της Ανώτατης Επιτροπής Ασφαλείας και Αντιπρόεδρος της Κυβέρνησης αρμόδιος για Θέματα Άμυνας και Ασφάλειας τον Μάιο του 2008. Ακολούθως έγινε μέλος της Διάσκεψης Εθνικού Διαλόγου της Υεμένης και στη συνέχεια σύμβουλος του Προέδρου Αμπντ Ραμπίντ Μανσούρ Χάντι το 2014.

Στις 3 Ιουνίου 2011 κατά τη διάρκεια της Μάχης της Σαναά, ο αλ-Αλίμι τραυματίστηκε μαζί με τον Αλί Αμπντουλάχ Σαλέχ κατά τη διάρκεια επίθεσης στο τέμενος Αλ-Ναχντίν στο Προεδρικό Μέγαρο. Στη συνέχεια μεταφέρθηκε στη Σαουδική Αραβία και τη Γερμανία για θεραπεία, πριν επιστρέψει στη Σαναά στις 13 Ιουνίου 2012. Εγκατέλειψε ξανά την πόλη ως αποτέλεσμα της Κατάληψη της Υεμένης από τους Χούθι και άρχισε να ζει στη Σαουδική Αραβία το 2015.

 Πρόεδρος της Υεμένης 
Ο αλ-Αλίμι έγινε Πρόεδρος του Προεδρικού Ηγετικού Συμβουλίου, ενός σώματος στο οποίο μεταβιβάστηκαν οι εξουσίες του Προέδρου της Υεμένης, στις 7 Απριλίου 2022, μέσω διατάγματος του προέδρου Χαντί, ο οποίος μεταβίβασε αμετάκλητα τις εξουσίες του στο συμβούλιο. Πολλαπλές πηγές στις κυβερνήσεις της Υεμένης και της Σαουδικής Αραβίας ανέφεραν ότι η Σαουδική Αραβία, όπου ζούσε ο Χαντί, τον ανάγκασε να παραχωρήσει την εξουσία στον Αλίμι.

Στις 27 Αυγούστου 2024 ο αλ-Αλίμι πραγματοποίησε την πρώτη του επίσημη επίσκεψη στην Ταΐζ, την τρίτη μεγαλύτερη πόλη της Υεμένης, δεσμευόμενος να απελευθερώσει τις περιοχές της πόλης που ελέγχονται από τους Χούθι και να τερματίσει την εννεαετή πολιορκία των Χούθι που την πλήττει. Υποσχέθηκε επίσης να αποκαταστήσει ή να βελτιώσει βασικές υπηρεσίες στην πόλη, όπως την παροχή ηλεκτρικού ρεύματος, και ανακοίνωσε διάφορα σχεδιαζόμενα έργα με χρηματοδότηση από το Πρόγραμμα της Σαουδικής Αραβίας για την Ανάπτυξη και την Ανασυγκρότηση της Υεμένης, όπως έναν σταθμό παραγωγής ενέργειας 30 μεγαβάτ, μια ιατρική σχολή και ένα εκπαιδευτικό συγκρότημα στο Πανεπιστήμιο της Ταΐζ, καθώς και βελτιωμένους δρόμους κατά μήκος της διαδρομής Heijat Al-Abed.

Ο αλ-Αλίμι και ο πρωθυπουργός Σάλεμ Σάλεχ μπιν Μπράικ αναφέρθηκε ότι εγκατέλειψαν το Άντεν για το Ριάντ της Σαουδικής Αραβίας στις 5 Δεκεμβρίου 2025 έπειτα από μια επίθεση του Μεταβατικού Συμβουλίου του Νότου, η οποία οδήγησε στον ταχύ έλεγχο του μεγαλύτερου μέρους της πρώην Νότιας Υεμένης από αυτό. Προήδρευσε σε συνεδρίαση του Εθνικού Συμβουλίου Άμυνας της Υεμένης στο Ριάντ στις 26 Δεκεμβρίου 2025.

 Σχέση με τους Χούθι 
Κατά τη διάρκεια ενημέρωσης δημοσιογράφων στο Ριάντ τον Ιανουάριο του 2024, ο αλ-Αλίμι δήλωσε ότι η εκστρατεία αεροπορικών επιθέσεων που εξαπολύθηκε νωρίτερα τον ίδιο μήνα από τις Ηνωμένες Πολιτείες και το Ηνωμένο Βασίλειο κατά των Χούθι ήταν «αμυντική», λέγοντας ότι η λύση στην κρίση της Ερυθράς Θάλασσας «είναι η εξάλειψη των στρατιωτικών δυνατοτήτων των Χούθι». Ο αλ-Αλίμι χαιρέτισε τον επαναχαρακτηρισμό των Χούθι ως ξένης τρομοκρατικής οργάνωσης από τον πρόεδρο των ΗΠΑ Ντόναλντ Τραμπ στις 23 Ιανουαρίου 2025, χαρακτηρίζοντάς τον «κλειδί για τη λογοδοσία και ένα βήμα προς την ειρήνη και τη σταθερότητα στην Υεμένη και την περιοχή».

 Παραπομπές 

Κατηγορία:Ηγέτες εν ενεργεία
Κατηγορία:Πρόεδροι της Υεμένης